ᱵᱚᱨᱫᱷᱚᱢᱟᱱ ᱨᱟᱡᱽ ᱠᱚᱞᱮᱡᱽ

ᱵᱚᱨᱫᱷᱚᱢᱟᱱ ᱨᱟᱡᱽ ᱠᱚᱞᱮᱡᱽ ᱫᱚ ᱑᱘᱘᱑ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ, ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱮᱹ ᱯᱚᱱᱚᱛ ᱪᱟᱪᱞᱟᱣ ᱠᱚᱞᱮᱡᱽ ᱠᱟᱱᱟ᱾ ᱡᱟᱦᱟᱸ ᱫᱚ ᱥᱩᱨᱼᱥᱩᱯᱩᱨ ᱵᱟᱸᱠᱩᱲᱟ ᱦᱚᱱᱚᱛ, ᱯᱩᱨᱩᱞᱤᱭᱟᱹ ᱦᱚᱱᱚᱛ, ᱦᱩᱜᱽᱞᱤ ᱦᱚᱱᱚᱛ ᱟᱨ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱞᱟᱹᱠᱛᱤ ᱮ ᱯᱩᱨᱟᱹᱣᱮᱫ ᱠᱟᱱᱟ᱾ ᱱᱚᱸᱰᱮ ᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱟᱨ ᱵᱟᱝᱞᱟ ᱨᱮ ᱯᱳᱥᱴ ᱜᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾

ᱱᱟᱜᱟᱢ
᱑᱘᱑᱗ ᱨᱮ, ᱢᱚᱦᱟᱨᱟᱡᱟ ᱛᱮᱡᱽ ᱪᱟᱸᱫᱽ ᱟᱡᱟᱜ ᱨᱟᱡᱽ ᱚᱲᱟᱜ ᱨᱮ ᱢᱤᱫ ᱮᱝᱜᱽᱞᱳ-ᱵᱷᱟᱨᱱᱟᱠᱩᱞᱟᱨ ᱥᱠᱩᱞ ᱮ ᱛᱷᱟᱯᱚᱱ ᱞᱮᱫᱟ᱾ ᱑᱘᱕᱔ ᱥᱮᱨᱢᱟ ᱨᱮ ᱢᱚᱦᱟᱨᱟᱡᱟ ᱢᱚᱦᱟᱨᱛᱟᱵᱽ ᱪᱟᱸᱫᱽ ᱚᱱᱟ ᱩᱛᱷᱱᱟᱹᱣ ᱠᱟᱛᱮ "ᱦᱟᱭ ᱤᱝᱞᱤᱥ ᱥᱠᱩᱞ" ᱧᱩᱛᱩᱢ ᱮ ᱫᱚᱦᱚ ᱞᱮᱫᱟ᱾ ᱑᱘᱘᱑ ᱥᱮᱨᱢᱟ ᱨᱮ, ᱟᱯᱷᱛᱟᱵᱽ ᱪᱟᱸᱫᱽ ᱵᱚᱨᱫᱷᱚᱢᱟᱱ ᱨᱮᱱ ᱢᱚᱦᱟᱨᱟᱡᱟ ᱦᱩᱭ ᱛᱟᱭᱚᱢ, ᱩᱱᱤ ᱫᱚ ᱱᱚᱣᱟ ᱥᱠᱩᱞ ᱱᱚᱛᱩᱱᱜᱚᱸᱡᱽ ᱨᱮᱭ ᱩᱪᱟᱹᱲ ᱤᱫᱤ ᱞᱮᱫᱟ ᱟᱨ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱚᱱᱩᱢᱚᱛᱤ ᱛᱮ ᱞᱤᱵᱟᱨᱮᱞ ᱟᱨᱴᱥ ᱠᱳᱨᱥ ᱮ ᱪᱟᱹᱞᱩ ᱞᱮᱫᱟ᱾ ᱵᱚᱨᱫᱷᱚᱢᱟᱱ ᱨᱮᱭᱟᱜ ᱢᱩᱬᱩᱫ ᱥᱮᱪᱮᱫ ᱟᱥᱲᱟ ᱫᱚ ᱯᱩᱨᱟᱹᱯᱩᱨᱤ ᱢᱚᱦᱟᱨᱟᱡᱟ ᱟᱜ ᱜᱚᱲᱚ ᱛᱮ ᱪᱟᱞᱟᱣᱚᱜ ᱠᱟᱱ ᱛᱟᱦᱮᱱᱟ᱾

᱑᱙᱕᱖ ᱥᱮᱨᱢᱟ ᱨᱮ ᱵᱚᱨᱫᱷᱚᱢᱟᱱ ᱨᱟᱡᱽ ᱠᱚᱞᱮᱡᱽ ᱫᱚ ᱨᱟᱡᱟ ᱟᱜ ᱜᱚᱲᱚ ᱥᱚᱯᱚᱦᱚᱫ ᱠᱷᱚᱱ ᱯᱚᱪᱷᱤᱢ ᱵᱟᱝᱞᱟ ᱥᱚᱨᱠᱟᱨ ᱟᱡᱟᱜ ᱜᱚᱲᱚ ᱥᱚᱯᱚᱦᱚᱫ ᱥᱠᱤᱢ ᱦᱚᱛᱮᱛᱮᱭ ᱟᱸᱜᱚᱪ ᱞᱮᱫᱟ᱾ ᱵᱚᱨᱫᱷᱚᱢᱟᱱ ᱨᱟᱡᱽ ᱠᱚᱞᱮᱡᱽ ᱫᱚ ᱑᱙᱖᱐ ᱥᱮᱨᱢᱟ ᱨᱮ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱞᱮᱫᱟ᱾

ᱢᱨᱤᱛᱩᱧᱡᱚᱭ ᱥᱤᱞ ᱱᱚᱣᱟ ᱨᱮᱱ ᱚᱯᱷᱤᱥᱟᱨ-ᱤᱱ-ᱪᱟᱨᱪ ᱮ ᱛᱟᱦᱮ ᱠᱟᱱᱟ᱾ ᱩᱱᱤ ᱫᱚ ᱑᱙᱙᱑ ᱠᱷᱚᱱ ᱑᱙᱙᱓ ᱦᱟᱹᱵᱤᱫ ᱥᱮᱵᱟ ᱨᱮᱭ ᱛᱟᱦᱮ ᱠᱟᱱᱟ ᱟᱨ ᱩᱱᱤᱭᱟᱜ ᱥᱮᱵᱟ ᱚᱠᱛᱮ ᱵᱚᱨᱫᱷᱚᱢᱟᱱ ᱨᱟᱡᱽ ᱠᱚᱞᱮᱡᱽ ᱟᱡᱟᱜ ᱥᱚᱨᱮᱥ ᱴᱷᱟᱶ ᱮ ᱦᱟᱢᱮᱴ ᱞᱮᱫᱟ ᱱᱚᱣᱟ ᱫᱚ ᱩᱱ ᱚᱠᱛᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱥᱚᱨᱮᱥ ᱩᱛᱟᱹᱨ ᱟᱨ ᱵᱷᱟᱨᱚᱛ ᱡᱟᱠᱟᱛ ᱨᱮ ᱒᱑ ᱟᱱᱟᱜ ᱥᱚᱨᱮᱥ ᱠᱚᱞᱮᱡᱽ ᱛᱟᱦᱮ ᱠᱟᱱᱟ᱾

ᱵᱤᱵᱷᱟᱜᱽ
ᱥᱟᱬᱮᱥ
 ᱠᱮᱢᱤᱥᱴᱨᱤ
 ᱯᱷᱤᱡᱤᱠᱥ
 ᱮᱞᱠᱷᱟ ᱥᱟᱬᱮᱥ
 ᱵᱚᱴᱟᱱᱤ
 ᱡᱩᱞᱚᱡᱤ
 ᱥᱴᱮᱴᱟᱥᱴᱤᱠ
 ᱤᱞᱮᱠᱴᱨᱚᱱᱤᱠᱥ
 ᱠᱟᱹᱣᱰᱤᱭᱟᱹᱨᱤ
 ᱚᱛᱱᱚᱜ
 ᱠᱚᱢᱯᱤᱭᱩᱴᱟᱨ ᱥᱟᱬᱮᱥ

ᱟᱨᱴᱥ ᱟᱨ ᱵᱮᱯᱟᱨ
 ᱵᱟᱝᱞᱟ
 ᱤᱝᱞᱤᱥ
 ᱥᱚᱝᱥᱠᱛᱤᱨ
 ᱦᱤᱱᱫᱤ
 ᱱᱟᱜᱟᱢ
 ᱚᱛᱱᱚᱜ
 ᱨᱟᱡᱽᱟᱹᱨᱤ ᱥᱟᱬᱮᱥ
 ᱧᱮᱱᱮᱞ (ᱯᱷᱤᱞᱚᱡᱚᱯᱤ)
 ᱥᱟᱶᱛᱟ ᱥᱟᱬᱮᱥ
 ᱠᱟᱹᱣᱰᱤᱭᱟᱹᱨᱤ
 ᱵᱮᱯᱟᱨ
 ᱮᱢ.ᱮ. (ᱵᱟᱝᱞᱟ)
 ᱥᱮᱪᱮᱫ
 ᱥᱮᱨᱮᱧ

ᱢᱟᱱᱚᱛ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱠᱚᱞᱮᱡᱽ ᱨᱮᱭᱟᱜ ᱳᱯᱨᱳᱢ ᱮᱢ ᱟᱠᱟᱱᱟ᱾ ᱱᱚᱣᱟ ᱨᱮᱭᱟᱜ ᱫᱚ ᱟᱨᱦᱚᱸ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮᱥᱤ) ᱦᱚᱛᱮᱛᱮ ᱢᱟᱱᱚᱛ ᱮᱢ ᱢᱮᱱᱟᱜᱼᱟ ᱟᱨ ᱒᱐᱑᱖ ᱥᱮᱨᱢᱟ ᱨᱮ ᱵᱤ++ ᱜᱽᱨᱮᱰ ᱢᱟᱹᱱ ᱛᱮ ᱢᱟᱹᱱ ᱟᱠᱟᱱᱟ᱾

ᱵᱟᱨᱦᱮ ᱡᱚᱱᱚᱲ
ᱵᱚᱨᱫᱷᱚᱢᱟᱱ ᱨᱟᱡᱽ ᱠᱚᱞᱮᱡᱽ 
ᱚᱱᱞᱟᱭᱤᱱ ᱵᱷᱩᱨᱛᱤ 

ᱛᱷᱚᱠ: ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ
ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ

ᱥᱟᱹᱠᱷᱟᱹᱭᱟᱹᱛ